**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 5-14/2562**

**วันพฤหัสบดีที่** 15 สิงหาคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. รศ.ณัฐพงษ์ อารีมิตร รองคณบดีฝ่ายวิชาการ
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. รศ.ธนากร วงศ์วัฒนาเสถียร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผศ.รัตมณี นันทสาร ผู้ช่วยคณบดีฝ่ายบริหาร
3. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
4. อ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
5. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
6. ผศ.อานุภาพ มีสมบูรณ์ แทนรักษาการแทนหัวหน้าสาขาวิชาวิศวกรรมไฟฟ้า
7. อ.สมศักดิ์ หอมดี รักษาการแทนหัวหน้าสาขาวิชาวิศวกรรมอุตสาหการ
8. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
9. รศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
10. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
11. นายภาณุพงศ์ ต.ประเสริฐ ผู้ช่วยเลขานุการ
12. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ผศ.คมกฤช ปิติฤกษ์ รองคณบดีฝ่ายแผนยุทธศาสตร์และพัฒนาองค์กร

**เริ่มประชุมเวลา** 11.00 **น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **การสนับสนุนงานวิจัยและนวัตกรรมโดยกองทุนวิจัย คณะวิศวกรรมศาสตร์ แบบInfographic**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า ด้วยฝ่ายวิจัยและวิเทศสัมพันธ์ได้จัดทำเอกสารประชาสัมพันธ์การสนับสนุนการวิจัยและนวัตกรรมโดยใช้เงินกองทุนวิจัยคณะวิศวกรรมศาสตร์ แบบ Infographic เพื่อใช้ประชาสัมพันธ์และเผยแพร่รายละเอียดข้อมูลอย่างครบถ้วน เข้าใจได้ง่าย พร้อมทั้ง QR Code ที่สามารถสแกนเพื่อเข้ารับชมรายละเอียดของข้อมูลในรูปแบบอิเล็กทรอนิกส์ จึงแจ้งที่ประชุม เพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **รับรองผลการศึกษา ระดับบัณฑิตศึกษา**

รองคณบดีฝ่ายวิชาการได้แจ้งที่ประชุมว่า ตามที่ฝ่ายวิชาการได้จัดทำหนังสือเวียนคณะกรรมการประจำคณะฯ เพื่อพิจารณาให้ความเห็นชอบรับรองผลการศึกษา ประจำภาคการศึกษาต้น ปีการศึกษา 2562 โดยวิธีเวียนครั้งที่ 7/2562 ตามหนังสือที่ อว 660301.4/ว 1457 ลงวันที่ 5 สิงหาคม 2562 ปรากฏว่าไม่มีข้อทักท้วง จึงถือว่าคณะกรรมการประจำคณะฯ รับรองผลการศึกษา จำนวน 1 รายวิชา ในรายวิชา 197997 DISSERTATION จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **การรับบุคคลเข้าศึกษาต่อในระดับบัณฑิตศึกษา ภาคการศึกษาต้น ประจำปีการศึกษา 2562**

รองคณบดีฝ่ายวิชาการได้แจ้งที่ประชุมว่า ด้วยฝ่ายวิชาการได้จัดทำหนังสือเวียนคณะกรรมการประจำคณะฯ เพื่อพิจารณาให้ความเห็นชอบบุคคลแจ้งความประสงค์จะขอเข้าศึกษาในคณะวิศวกรรมศาสตร์ ระดับบัณฑิตศึกษา ประจำภาคการศึกษาต้น ปีการศึกษา 2562 จำนวน 3 คน โดยวิธีเวียนครั้งที่ 2/2562 เมื่อวันที่ 8 สิงหาคม 2562 ปรากฏว่า ไม่มีขอทักท้วง จึงถือว่าคณะกรรมการประจำคณะฯ รับรองการรับบุคคลเข้าศึกษาต่อในระดับบัณฑิตศึกษา โดยมีรายละเอียดดังนี้

1. นางสาวอชินี พลสวัสดิ์ หลักสูตรปรัชญาดุษฎีบัณฑิต สาขาวิชาวิศวกรรมไฟฟ้า แบบ 1.1 ภาคปกติ โดยมี ศาสตราจารย์อภิรัฐ ศิริธราธิวัตร รับเป็นอาจารย์ที่ปรึกษา ผ่านความเห็นชอบจากคณะกรรมการบริหารหลักสูตรปรัชญาดุษฎีบัณฑิตสาขาวิชาวิศวกรรมไฟฟ้า โดยวิธีเวียนครั้งที่ 3/2562 เมื่อวันที่ 30 กรกฎาคม 2562

2. Mrs. Somvilay CHANTHALOUNNAVONG หลักสูตรปรัชญาดุษฎีบัณฑิต สาขาวิชาวิศวกรรมโยธา แบบ 1.1 ภาคปกติ โดยมี ผู้ช่วยศาสตราจารย์กิตติเวช ขันติยวิชัย รับเป็นอาจารย์ที่ปรึกษา ผ่านความเห็นชอบจากคณะกรรมการบริหารหลักสูตร ปรัชญาดุษฎีบัณฑิตสาขาวิชาวิศวกรรมโยธา โดยวิธีเวียน ครั้งที่ 4/2562 เมื่อวันที่ 26 กรกฎาคม 2562

3. นายอรรถพล พระโคตร หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา แผน ก แบบ 2 ภาคปกติ โดยมี ผู้ช่วยศาสตราจารย์ดลฤดี หอมดี รับเป็นอาจารย์ที่ปรึกษา ผ่านความเห็นชอบจาก คณะกรรมการบริหารหลักสูตร วิศวกรรมศาสตรมหาบัณฑิต สาขาวิชาวิศวกรรมโยธา โดยวิธีเวียน ครั้งที่ 3/2562 เมื่อวันที่ 24 กรกฎาคม 2562

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 4-13/2562 เมื่อวันพฤหัสบดีที่ 1 สิงหาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 4-13/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่องจากคราวประชุมครั้งที่ 4-13/2562 เมื่อวันพฤหัสบดีที่ 1 สิงหาคม 2562 จำนวน 1 เรื่อง คือ วิธีการรับนักศึกษาเข้าศึกษาต่อในระดับปริญญาตรี และเพิ่มเติมจากวาระที่ 8.2 หลักเกณฑ์การจัดสรรงบประมาณ ประจำปีงบประมาณ พ.ศ. 2563 อีก 1 เรื่อง รวมเป็นจำนวน 2 เรื่อง ซึ่งฝ่ายที่รับผิดชอบกำลังดำเนินการในส่วนที่เกี่ยวข้องต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**3.2 เรื่องสืบเนื่องวาระที่ 5.10 การแต่งตั้งคณะกรรมการบริหารหลักสูตร ระดับบัณฑิตศึกษา ในคราวประชุมครั้งที่ 4-13/2562 เมื่อวันพฤหัสบดีที่ 1 สิงหาคม 2562**

รองคณบดีฝ่ายวิชาการได้เสนอต่อที่ประชุมว่า สืบเนื่องวาระที่ 5.10 การแต่งตั้งคณะกรรมการบริหารหลักสูตร ระดับบัณฑิตศึกษา ในคราวประชุมครั้งที่ 4-13/2562 เมื่อวันพฤหัสบดีที่ 1 สิงหาคม 2562 ที่ประชุมมีมติเห็นชอบรายชื่อการแต่งตั้งคณะกรรมการบริหารหลักสูตร ระดับบัณฑิตศึกษา คณะกรรมการบริหารหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า อุตสาหการ เครื่องกล สิ่งแวดล้อม เคมี และคอมพิวเตอร์ รวมทั้งสิ้น 12 หลักสูตร โดยมีข้อเสนอแนะ ให้ตรวจสอบข้อมูลรายชื่อคณะกรรมการบริหารหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมเกษตร และแก้ไขให้ถูกต้องตามประกาศคณะวิศวกรรมศาสตร์ มหาวิทยาลัยขอนแก่น ฉบับที่ 51/2560 ลงวันที่ 20 กรกฎาคม พ.ศ. 2560 เรื่อง องค์ประกอบ และหน้าที่ของคณะกรรมการบริหารหลักสูตรระดับบัณฑิตศึกษา คณะวิศวกรรมศาสตร์ และให้ฝ่ายวิชาการดำเนินการต่อไป นั้น ฝ่ายวิชาการได้ดำเนินการตรวจสอบแล้ว ขอเปลี่ยนแปลงข้อมูลรายชื่อคณะกรรมการบริหารหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมเกษตร เป็นดังต่อไปนี้

**หลักสูตรปรัชญาดุษฎีบัณฑิต**

1. รองศาสตราจารย์ขวัญตรี แสงประชาธนารักษ์\* เป็นประธานกรรมการ

2. รองศาสตราจารย์สมชาย ชวนอุดม\* เป็นกรรมการ

3. รองศาสตราจารย์ขนิษฐา คำวิลัยศักดิ์ เป็นกรรมการ

4. ผู้ช่วยศาสตราจารย์ศุภสิทธิ์ คนใหญ่ เป็นกรรมการ

5. อาจารย์เจษฎา โพธิ์สม\* เป็นกรรมการและเลขานุการ

**หลักสูตรวิศวกรรมศาสตรมหาบัณฑิต**

1. อาจารย์เจษฎา โพธิ์สม\* เป็นประธานกรรมการ

2. รองศาสตราจารย์สมชาย ชวนอุดม เป็นกรรมการ

3. รองศาสตราจารย์ขนิษฐา คำวิลัยศักดิ์ เป็นกรรมการ

4. ผู้ช่วยศาสตราจารย์ศุภสิทธิ์ คนใหญ่\* เป็นกรรมการ

5. รองศาสตราจารย์ขวัญตรี แสงประชาธนารักษ์\* เป็นกรรมการและเลขานุการ

ทั้งนี้ \* หมายถึง อาจารย์ผู้รับผิดชอบหลักสูตร

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 การเสนอชื่อผู้สมควรได้รับรางวัลกาลพฤกษ์ทองคำและรางวัลศรีมอดินแดง ประจำปี พ.ศ. 2562**

ประธานได้เสนอต่อที่ประชุมว่า ด้วยมหาวิทยาลัยขอนแก่นได้มีนโยบายในการส่งเสริมขวัญกำลังใจให้แก่บุคลากรที่ประพฤติตนและมีผลการปฏิบัติงานที่โดดเด่น ตลอดทั้งยกย่องบุคคลหรือนิติบุคคลและองค์กร ที่กระทำความดีความชอบอันเป็นประโยชน์ต่อมหาวิทยาลัยและสังคมภาคตะวันออกเฉียงเหนือ มหาวิทยาลัยแจ้งให้คณะฯ เสนอชื่อผู้สมควรได้รับรางวัลกาลพฤกษ์ทองคำและรางวัลศรีมอดินแดง ประจำปี พ.ศ. 2562 ตามประกาศมหาวิทยาลัยขอนแก่น ฉบับที่ 1854/2562 ลงวันที่ 10 กรกฎาคม พ.ศ. 2562 เรื่อง คุณสมบัติ หลักเกณฑ์ วิธีการและแนวปฏิบัติการคัดเลือกผู้สมควรได้รับรางวัลกาลพฤกษ์ทองคำ มหาวิทยาลัยขอนแก่น และ ประกาศมหาวิทยาลัยขอนแก่น ฉบับที่ 953/2555 ลงวันที่ 5 มิถุนายน พ.ศ. 2555 เรื่อง คุณสมบัติ หลักเกณฑ์และวิธีการคัดเลือกบุคคลเพื่อเข้ารับรางวัล “ศรีมอดินแดง” จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติไม่เสนอชื่อ และให้ฝ่ายบริหารดำเนินการต่อไป**

**5.2 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 5749 (ปฏิบัติงานที่สาขาวิชาวิศวกรรมคอมพิวเตอร์)**

รองคณบดีฝ่ายบริหารได้เสนอต่อที่ประชุมว่า ด้วยสาขาวิชาวิศวกรรมคอมพิวเตอร์ได้เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 5749 (ปฏิบัติงานที่สาขาวิชาวิศวกรรมคอมพิวเตอร์) จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อกำหนดดังนี้**

**- ข้อ 1.4 “มีวุฒิปริญญาเอก ทางด้านสื่อดิจิทัล, วิศวกรรมคอมพิวเตอร์, วิทยาการคอมพิวเตอร์, เทคโนโลยีมัลติมีเดีย, วิศวกรรมเสียง, เทคโนโลยีดนตรี, เกม, แอนิเมชัน หรือที่เกี่ยวข้อง และต้องสำเร็จการศึกษาจากสถาบันที่ ก.พ. รับรอง หรือสภามหาวิทยาลัยรับรอง หรือ World University Rankings by Times Higher Education (THE) อันดับเท่ากับหรือสูงกว่ามหาวิทยาลัยขอนแก่น ณ วันที่ประกาศรับสมัคร”**

**- ข้อ 1.5 “มีวุฒิพื้นฐานปริญญาตรี วิศวกรรมศาสตรบัณฑิตทุกสาขาวิชา หรือวิทยาศาสตรบัณฑิตสาขาวิทยาการคอมพิวเตอร์”**

**- ข้อ 4 คณะกรรมการคัดเลือกประกอบด้วยผู้ที่ดำรงตำแหน่งและผู้ที่มีรายนาม ดังนี้**

**4.1 คณบดี เป็นประธานกรรมการ**

**4.2 รองศาสตราจารย์พิเชษฐ เชี่ยวธนะกุล เป็นกรรมการ**

**4.3 ผู้ช่วยศาสตราจารย์ภาณุพงษ์ วันจันทึก เป็นกรรมการ**

**4.4 ผู้ช่วยศาสตราจารย์สุรกานต์ รวยสูงเนิน เป็นกรรมการ**

**(ผู้ทรงคุณวุฒิภายนอกส่วนงาน)**

**4.5 ผู้ช่วยศาสตราจารย์วิชชา เฟื่องจันทร์ เป็นกรรมการและเลขานุการ**

**- ข้อ 5 คณะอนุกรรมการคัดเลือกประกอบด้วยผู้ที่มีรายนาม ดังนี้**

**5.1 ผู้ช่วยศาสตราจารย์ภาณุพงษ์ วันจันทึก เป็นประธานอนุกรรมการ**

**5.2 ผู้ช่วยศาสตราจารย์จิระเดช พลสวัสดิ์ เป็นอนุกรรมการ**

**5.3 ผู้ช่วยศาสตราจารย์กิตติพิชญ์ มีสวาสดิ์ เป็นอนุกรรมการ**

**5.4 อาจารย์วาธิส ลีลาภัทร เป็นอนุกรรมการ**

**5.5 ผู้ช่วยศาสตราจารย์วิชชา เฟื่องจันทร์ เป็นอนุกรรมการและเลขานุการ**

**ทั้งนี้ ให้ฝ่ายบริหารดำเนินการต่อไป**

**5.3 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 5750 (ปฏิบัติงานที่สาขาวิชาวิศวกรรมไฟฟ้า)**

รองคณบดีฝ่ายบริหารได้เสนอต่อที่ประชุมว่า ด้วยสาขาวิชาวิศวกรรมไฟฟ้าได้เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 5750 (ปฏิบัติงานที่สาขาวิชาวิศวกรรมไฟฟ้า) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อกำหนดดังนี้**

**- ข้อ 1.4 “มีวุฒิปริญญาเอก ทางด้านวิศวกรรมโทรคมนาคม หรือวิศวกรรมไฟฟ้า หรือวิศวกรรมไฟฟ้าสื่อสาร หรือวิศวกรรมอิเล็กทรอนิกส์ หรือวิศวกรรมคอมพิวเตอร์ หรือที่เกี่ยวข้อง และต้องสำเร็จการศึกษาจากสถาบันที่ ก.พ. รับรอง หรือสภามหาวิทยาลัยรับรอง หรือ World University Rankings by Times Higher Education (THE) อันดับเท่ากับหรือสูงกว่ามหาวิทยาลัยขอนแก่น ณ วันที่ประกาศรับสมัคร”**

**- ข้อ 1.5 “มีวุฒิพื้นฐานปริญญาตรี วิศวกรรมศาสตรบัณฑิต สาขาวิศวกรรมไฟฟ้า หรือวิศวกรรมโทรคมนาคม หรือวิศวกรรมไฟฟ้าสื่อสาร หรือวิศวกรรมอิเล็กทรอนิกส์”**

**- ข้อ 1.9 “หากมีใบประกอบวิชาชีพทางวิศวกรรมไฟฟ้า หรือวิศวกรรมไฟฟ้าสื่อสาร จะพิจารณาเป็นพิเศษ”**

**- ข้อ 4 คณะกรรมการคัดเลือกประกอบด้วยผู้ที่ดำรงตำแหน่งและผู้ที่มีรายนาม ดังนี้**

**4.1 คณบดี เป็นประธานกรรมการ**

**4.2 รองคณบดีฝ่ายบริหาร เป็นกรรมการ**

**4.3 รองคณบดีฝ่ายแผนยุทธศาสตร์และพัฒนาองค์กร เป็นกรรมการ**

**4.4 รองศาสตราจารย์สาธิต แซ่จึง เป็นกรรมการ**

**(ผู้ทรงคุณวุฒิภายนอกส่วนงาน)**

**4.5 หัวหน้าสาขาวิชาวิศวกรรมไฟฟ้า เป็นกรรมการและเลขานุการ**

**- ข้อ 5 คณะอนุกรรมการคัดเลือกประกอบด้วยผู้ที่มีรายนาม ดังนี้**

**5.1 รองศาสตราจารย์วิระสิทธิ์ อิ่มถวิล เป็นประธานอนุกรรมการ**

**5.2 รองศาสตราจารย์อำนาจ สุขศรี เป็นอนุกรรมการ**

**5.3 ผู้ช่วยศาสตราจารย์อานุภาพ มีสมบูรณ์ เป็นอนุกรรมการ**

**5.4 ผู้ช่วยศาสตราจารย์กิตติพิชญ์ มีสวาสดิ์ เป็นอนุกรรมการ**

**5.5 รองศาสตราจารย์อาคม แก้วระวัง เป็นอนุกรรมการและเลขานุการ**

**ทั้งนี้ ให้ฝ่ายบริหารดำเนินการต่อไป**

**5.4 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษาเรียนครบหลักสูตร ประจำภาคการศึกษาปลาย ปีการศึกษา 2561 จำนวน 8 คน โดยผ่านการตรวจสอบความถูกต้องจากสาขาวิชาและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 11/2562 เมื่อวันที่ 30 กรกฎาคม 2562 และเวียนครั้งที่ 12/2562 เมื่อวันที่ 5 สิงหาคม 2562 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

* สาขาวิชาวิศวกรรมโยธา แผน ก แบบ ก 2 จำนวน 1 คน
* สาขาวิชาวิศวกรรมเครื่องกล แผน ก แบบ ก 2 จำนวน 1 คน
* สาขาวิชาวิศวกรรมสิ่งแวดล้อม แผน ก แบบ ก 2 จำนวน 1 คน
* สาขาวิชาวิศวกรรมเคมี แผน ก แบบ ก 2 จำนวน 1 คน
* สาขาวิชาวิศวกรรมคอมพิวเตอร์ แผน ก แบบ ก 2 จำนวน 3 คน

**หลักสูตรปรัชญาดุษฎีบัณฑิต (ปร.ด.)**

* สาขาวิชาวิศวกรรมคอมพิวเตอร์ แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.5 การแต่งตั้งคณะกรรมการบริหารหลักสูตร ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยคณะกรรมการบริหารหลักสูตรวิศวกรรมศาสตรมหาบัณฑิต สาขาวิชาวิศวกรรมการจัดการอุตสาหกรรมและโลจิสติกส์ ได้ครบวาระการดำรงตำแหน่ง 2 ปี ในวันที่ 30 กรกฎาคม 2562 นั้น เพื่อให้การบริหารหลักสูตรฯ เป็นไปด้วยความเรียบร้อยและมีประสิทธิภาพ ฝ่ายวิชาการจึงขอเสนอรายชื่อคณาจารย์ คณะวิศวกรรมศาสตร์ เพื่อแต่งตั้งเป็น คณะกรรมการบริหารหลักสูตรวิศวกรรมศาสตรมหาบัณฑิต สาขาวิชาวิศวกรรมการจัดการอุตสาหกรรมและโลจิสติกส์ ซึ่งเป็นไปตามข้อ 19.1 แห่งระเบียบมหาวิทยาลัยขอนแก่น ว่าด้วย การศึกษาระดับบัณฑิตศึกษา พ.ศ. 2559 และข้อ 5 ตามประกาศคณะวิศวกรรมศาสตร์ มหาวิทยาลัยขอนแก่น ฉบับที่ 51/2560 ลงวันที่ 20 กรกฎาคม พ.ศ. 2560 เรื่อง องค์ประกอบและหน้าที่ของคณะกรรมการบริหารหลักสูตรระดับบัณฑิตศึกษา คณะวิศวกรรมศาสตร์ ดังต่อไปนี้

1. ผู้ช่วยศาสตราจารย์คมกฤช ปิติฤกษ์\* เป็นประธานกรรมการ
2. ศาสตราจารย์กาญจนา เศรษฐนันท์\* เป็นกรรมการ
3. ผู้ช่วยศาสตราจารย์วีรพัฒน์ เศรษฐ์สมบูรณ์\* เป็นกรรมการ
4. อาจารย์ฐนวรรธน์ นิยะโมสถ เป็นกรรมการ
5. อาจารย์ศิรวดี อรัญนารถ เป็นกรรมการและเลขานุการ

ทั้งนี้ \* หมายถึง อาจารย์ผู้รับผิดชอบหลักสูตร

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ตามที่นักศึกษาคณะฯ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาพิเศษ ปีการศึกษา 2561 ได้ผ่านการตรวจสอบ ความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษา และได้ผ่านการกลั่นกรอง ของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 3-12/2562 เมื่อวันที่ 8 สิงหาคม 2562 เรียบร้อยแล้ว ดังนี้

* สาขาวิชาวิศวกรรมเกษตร กลุ่มวิชาเครื่องจักรกลเกษตร จำนวน 4 คน
* สาขาวิชาวิศวกรรมคอมพิวเตอร์ จำนวน 1 คน
* สาขาวิชาวิศวกรรมไฟฟ้า วิชาเอกวิศวกรรมไฟฟ้าสื่อสาร จำนวน 1 คน
* สาขาวิชาวิศวกรรมอุตสาหการ จำนวน 2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 เทียบโอนรายวิชาและค่าคะแนนระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาแจ้งความประสงค์ขอเทียบโอนรายวิชาและค่าคะแนนระดับปริญญาตรี ในภาคการศึกษาต้น ปีการศึกษา 2562 จำนวน 10 คน ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 3-12/2562 เมื่อวันที่ 8 สิงหาคม 2562 เรียบร้อยแล้ว ดังนี้

* หลักสูตรวิศวกรรมอุตสาหการ จำนวน 1 คน
* หลักสูตรวิศวกรรมเคมี จำนวน 3 คน
* หลักสูตรวิศวกรรมระบบอิเล็กทรอนิกส์ จำนวน 2 คน
* หลักสูตรวิศวกรรมโทรคมนาคม (นานาชาติ) จำนวน 1 คน
* หลักสูตรวิศวกรรมเคมี (นานาชาติ) จำนวน 1 คน
* หลักสูตรวิศวกรรมสื่อดิจิทัล (นานาชาติ) จำนวน 2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับปริญญาตรี ในภาคการศึกษาพิเศษ ปีการศึกษา 2561 และงานพัฒนาวิชาการและพัฒนานักศึกษา ได้สรุปผลการศึกษา ในรายวิชาต่าง ๆ โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 3-12/2562 เมื่อวันที่ 8 สิงหาคม 2562 เรียบร้อยแล้ว ดังนี้

* หลักสูตรวิชาวิศวกรรมโยธา จำนวน 2 รายวิชา
* หลักสูตรวิชาวิศวกรรมไฟฟ้า จำนวน 1 รายวิชา
* หลักสูตรวิศวกรรมเกษตร จำนวน 1 รายวิชา
* หลักสูตรวิศวกรรมอุตสาหการ จำนวน 1 รายวิชา
* หลักสูตรวิศวกรรมเครื่องกล จำนวน 1 รายวิชา
* หลักสูตรวิศวกรรมสิ่งแวดล้อม จำนวน 1 รายวิชา
* หลักสูตรวิศวกรรมเคมี จำนวน 1 รายวิชา
* หลักสูตรวิศวกรรมคอมพิวเตอร์ จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.9 รับรองผลการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับปริญญาโท ประจำภาคการศึกษาต้น ปีการศึกษา 2562 จำนวน 2 รายวิชา ซึ่งรายวิชาดังกล่าวผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 9/2562 เมื่อวันที่ 5 สิงหาคม 2562 เรียบร้อยแล้ว ดังนี้

**รายวิชาวิทยานิพนธ์**

* สาขาวิชาวิศวกรรมสิ่งแวดล้อม จำนวน 1 รายวิชา
* สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 รายวิชา

(โครงการพิเศษ)

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 การขอพระราชทานทูลเกล้าฯ ถวาย ปริญญาวิศวกรรมศาสตรดุษฎีบัณฑิตกิตติมศักดิ์ สาขาวิชาวิศวกรรมเครื่องกล แด่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว**

วาระลับ

**5.11 ผลการปฏิบัติราชการของบุคลากรคณะวิศวกรรมศาสตร์ รอบที่ 2/2562**

วาระลับ

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ - ไม่มี -**

**ระเบียบวาระที่ 8 เรื่องอื่น ๆ**

**8.1 กำหนดการสัมมนาการวางแนวทางการจัดทำแผนยุทธศาสตร์การบริหารงานคณะวิศวกรรมศาสตร์ ประจำปีงบประมาณ พ.ศ. 2563 - 2566**

ประธานได้แจ้งที่ประชุมว่า ตามที่คณะฯ จะจัดสัมมนาการวางแนวทางการจัดทำแผนยุทธศาสตร์การบริหารงานคณะวิศวกรรมศาสตร์ ประจำปีงบประมาณ พ.ศ. 2563 - 2566 ในวันที่ 17 - 18 สิงหาคม 2562 ณ โรงแรมอมันตา หนองคาย จังหวัดหนองคาย เพื่อรวบรวมความคิดเห็นและข้อเสนอแนะของแผนยุทธศาสตร์การบริหารงานคณะวิศวกรรมศาสตร์ ประจำปีงบประมาณ พ.ศ. 2563 - 2566 (วิสัยทัศน์ เป้าหมาย ค่านิยม และสมรรถนะหลักขององค์กร เป็นต้น) จึงแจ้งที่ประชุมเพื่อรับทราบถึงรายละเอียดของกำหนดการสัมมนาการวางแนวทางการจัดทำแผนยุทธศาสตร์การบริหารงานคณะวิศวกรรมศาสตร์ ประจำปีงบประมาณ พ.ศ. 2563 – 2566 ตลอดทั้งสองวัน ทั้งนี้ จะจัดส่งกำหนดการฯ ให้ผู้เข้าร่วมสัมมนาทุกท่านรับทราบต่อไป

**ที่ประชุมรับทราบ**

**เลิกประชุมเวลา 12.15 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**